***Óravázlat***

A pedagógus neve: Ferenczi Roland

Osztály: 6. b

Tantárgy: Történelem

Témakör: Európa a kora újkorban

Az óra témája: Fényes uralkodói udvarok

Óra típusa: Új ismeretet feldolgozó óra

Az óra cél- és feladatrendszere: kommunikációs készség, olvasási készség, lényeglátás, véleményformálás, érvelés, mások véleményének meghallgatása, szociális és állampolgári kompetencia fejlesztése, az abszolutizmus fogalmának elsajátítása, elmélyítése.

Az óra didaktikai feladatai:

* **Nevelési**: *Mások véleményének meghallgatása, saját gondolatok kinyilvánítása, önálló ismeretszerzés, lényegkiemelés, érvelés.*
* **Oktatási/didaktikai**: *Az abszolutizmus fogalmának elsajátítása.*
* **Pedagógiai/pszichológiai**: *Motiválás, differenciálás és individualizálás, problémafelvetés és problémaszituáció megteremtésének módszerei.*

Tantárgyi kapcsolatok: földrajz, honismeret

Felhasznált források: (TK./ Mf. Szitakötő c. folyóirat 2018/ 4 sz.)

Tanórát megelőző tevékenységek: Felkészülés a tanórára. A folyóiratok kiosztása.

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő-keret** | **Tartalom, tanulói tevékenység** | **A pedagógus tevékenysége** | **Célok, feladatok** | **Módszerek** | **Tanulói munkaformák** | **Eszközök** | **Megjegyzések** |
| 2 perc | **Szervezés, előkészítés**: a hetes jelentése, a napló beírása | A napló beírása |  |  |  |  |  |
| 5 perc | A folyóirat 22-23. o. található, A cár szerecsenje c. szöveg elolvasása.  Abból az állításból induljunk ki, hogy egy abszolutista uralkodó mindent megtehet. | Tanári kérdésekkel segítve felidézni a szöveg lényeges pontjait. | A tanult ismeretek felidézése, felmérése. | Tanári kérdések. | Frontális munka. | Szitakötő folyóirat,  füzet. |  |
| 15 perc | A Szitakötő című folyóirat 2018/ 4 téli számának 22-23. oldalán található szöveg feldolgozása. A feladat, hogy olvassák el a szöveget újra és csoportokban, illetve párokban keressék meg a benne található árulkodó jeleket, bizonyítékokat arra, hogy egy abszolutista uralkodó bármit megtehetett. | A feladat megfogalmazása. Folyamatos ellenőrzés. Tanári magyarázat. Szöveg felolvasása, ha szükséges. | A lényeglátás, az összefüggések felfedezése. | Csoportos gondolkodás. Ismeretek megszerzése, felidézése. Megbeszélés. | Csoport munka. | Szitakötő folyóirat, papír. |  |
| 15 perc | A csoportoknak, pároknak el kell készíteniük a saját nyomozásuk eredményeit. Érvekkel kell alátámasztaniuk az állításaikat, és azt a többieknek be kell mutatni. | A csoportok közti kommunikáció segítése. A vitás kérdésekben a döntés elősegítése | A kommunikációs készség fejlesztése, az esetleges viták kezelése. | Beszámoló. | Csoport munka.  Egyéni munka. |  |  |
| 5 perc | Az elhangzottak értékelése, összegzése. Akár rövid vázlat is készülhet a füzetbe az elhangzottakkal kapcsolatban. Mindenképp konszenzusra kell jutnunk az abszolutizmus fogalmát illetően. | Ellenőrzés, jutalmazás. | Önellenőrzés. | . | Egyéni munka.  Frontális munka. |  |  |
| 3 perc | A tanóra lezárása:  Összefoglalás, megbeszélés, hogy miért is volt hasznos számukra a mai óra. | Irányított kérdésekkel felidézni az órán elhangzottakat. | Összefoglalás. Saját véleményformálás. | Tanári kérdések. | Frontális munka. | . |  |